Pielikums

Informatīvajam ziņojumam “Parpapildu finansējumu sabiedriskā

transporta pakalpojumu nodrošināšanai 2018.gadā“

**Potenciālo zaudējumu samazināšanai 2018.gadā veikto pasākumu izvērtējuma kopsavilkums.**

|  |  |  |  |  |
| --- | --- | --- | --- | --- |
| **Nr. p.k.** | **Pasākums** | **Paskaidrojums** | **Aprēķinātā plānotā ietekme uz 2018.gada finansējumu**  | **Aprēķinātā plānotā ietekme uz 2019.gada finansējumu** |
| ***1.*** | ***Plānotā maršrutu tīkla apjoma pārskatīšana nākamajam gadam*** (Ministru kabineta noteikumu Nr.435 17.1.apakkšpunkts) | 2018.gada piecos mēnešos veikts maršrutu tīkla apjoma samazinājums par 1,035 milj. km gada griezumā,tai skaitā reģionos:- Vidzemes plānošanas reģionā 87 tūkst. km;- Zemgales plānošanas reģionā – 226 tūkst. km;- Rīgas plānošanas reģionā – 605 tūkst. km;- Latgales plānošanas reģionā – 54 tūkst. km;- Kurzemes plānošanas reģionā – 63 tūkst. km.Plānotā ietekme uz finansējumu aprēķināta atbilstoši faktiskajiem un plānotajiem grozījumiem maršrutu tīklā, ievērojot sabiedriskā transporta pakalpojumu sniedzēju sniegtās prognozes | ***0,4 milj. euro***(ietekme atlikušajam gada periodam, no katru attiecīgo izmaiņu spēkā stāšanās datuma) | ***0,6 milj. euro*** |
| ***2.***  | ***Plānoto tarifu (braukšanas maksas) nākamajam gadam pārskatīšana*** (Ministru kabineta noteikumu Nr.435 17.2.apakkšpunkts) | 2018.gada 1.jūnijā pieņemts Sabiedriskā transporta padomes lēmums (prot. Nr.5§7), par minimālo maksu palielināšanu braucieniem uz/no pieturvietām republikas nozīmes pilsētās un attīstības centros reģionālajos vietējās nozīmes autobusu maršrutos ar 2019.gada 1.janvāri. Minimālā braukšanas maksa tiks paaugstināta:- uz/no pieturvietām republikas nozīmes pilsētās līdz 1,00 *euro* Rīgā un līdz 0,70 *euro* citās republikas nozīmes pilsētās (pašlaik 0,80 *euro* Rīgā un 0,60 *euro* citās republikas nozīmes pilsētās);- uz/no pieturvietām reģionālās attīstības centros līdz 0,60 *euro* (pašlaik 0,50 *euro*).Plānotā ietekme uz 2019.gada finansējumu aprēķināta, pieņemot, ka pasažieru skaits būs nemainīgs.   | ***Nav ietekme*** | ***0,3 milj. euro***  |
| ***3.*** | ***Pakalpojumu sniegšanā iesaistīto transportlīdzekļu ietilpības maiņa****(līdz 2018.gada 1.maijam)*  | Veicot izmaiņas sabiedriskā transporta pakalpojumu līgumos, M3 kategorijas autobusi tiek aizstāti ar M2 kategorijas autobusiem, kas ir būtiski ekonomiskāki ekspluatācijā par M3 kategorijas autobusiem (degvielas patēriņš, amortizācijas izdevumi) maršrutos ar zemu pasažieru plūsmu.2017.gadā M2 autobusu īpatsvars bija 24,3%, bet 2018.gadā tas sasniedz 28% no kopējā autobusu skaita. Degvielas patēriņa samazinājums – 2017.gadā salīdzinot ar 2016.gadu par 2,54%. Ievērojot to, ka M3 kategorijas autobusiem degvielas patēriņš uz 100 km vidēji sastāda 25,75 l/100km, bet M2 – 13,05 l/100km, tad, ja 2018.gadā nebūtu iesaistīti M2 ietilpības, aizvietojot M3 kategorijas autobusus, tad degvielas izmaksas pie 2018.gada degvielas cenām pieaugtu vēl vismaz par 0,232 milj. euro  | ***0,23 milj. euro***  | ***0,23 milj. euro*** |
| ***4.*** | ***Uzraudzības un kontroles, kā arī pasažieru skaita krituma mazināšanas pasākumi*** *(līdz 2018.gada 1.jūnijam)* | 1)Veiktas 473 pārbaudes reģionālās satiksmes autobusos 2) VSIA “Autotransporta direkcija” organizēta kampaņa “Neapzodz sevi – paņem biļeti”3) Ieviestas abonementa biļetes 500 reģionālajos maršrutos4) Bezskaidras naudas norēķinu ieviešana (pieejamība 219 maršrutos)5) Ieviestas videonovērošanas sistēmas 157 autobusos, kas brauc 120 maršrutos.Nerealizējot minētos pasākumus, tiek pieņemts, ka pasažieru skaita kritums būtu par ~1% lielāks nekā šobrīd (2017.gadā, salīdzinot ar 2016.gadu, maksājošo pasažieru skaits ir samazinājies par 2,0 %, savukārt iepriekšējos divos gados pasažieru skaita kritums bija ~5% ), kā rezultātā ieņēmumi no pārdotajām biļetēm autobusu pārvadājumos būtu par apmēram 0, 36 milj. euro mazāki. | ***0,36 milj. euro*** | ***0,36 milj. euro*** |
| ***5.*** | ***Sabiedriskā transporta pakalpojumu nozares peļņas aprēķina formulas pārskatīšana*** (Ministru kabineta 2017.gada 12.decembra sēdes protokola Nr.61 §66 2.2.punkts) | Tiek apspriesti VSIA “Autotransporta direkcija” sagatavotie peļņas aprēķina formulas maiņas priekšlikumi, kas paredz ar 2019.gada 1.janvāri mainīt Ministru kabineta noteikumu Nr.435 54.punktā noteikto peļņas aprēķina formulu | ***Nav ietekme*** | ***2 milj. euro gadā***(plānotā ietekme, ja tiks izdots attiecīgs normatīvais akts ar priekšlikumos paredzētajiem nosacījumiem) |

Kopsavilkumā sniegtā informācija par veikto pasākumu aprēķināto pozitīvo ietekmi uz attiecīgā gada finansējumu, nav vērtējama kopsakarā ar 2018.gadam aprēķināto nepietiekamā valsts budžeta finansējuma apmēru 9 239 924 *euro*, kā arī nepieciešamo finansējumu 2 686 380 *euro* par sabiedriskā transporta pakalpojumu sniedzējiem nekompensētiem zaudējumiem par 2017.gadu. Neveicot kopsavilkumā norādītos pasākumus valsts budžeta izdevumu samazināšanai, pašlaik noteiktais nepietiekamais finansējums 2018.gadā, kas sastāda attiecīgi 9 239 924 *euro* un2 686 380 *euro,* būtu lielāks par attiecīgajam pasākumam aprēķināto pozitīvās finanšu ietekmes apmēru.

Satiksmes ministrs U.Augulis

Vīza: Valsts sekretārs K.Ozoliņš

Ziemele-Adricka 67027036

Dana.Ziemele-Adricka@sam.gov.lv

Grīviņa 67356130

Kristine.Grivina@atd.lv